आशा है कि ट्रंप सउदी अरब और इजराइल के उकसावे में नहीं आएंगे। इजराइल ने 2015 के परमाणु समझौते का कड़ा विरोध किया था। यूरोपीय राष्ट्रों ने कई वर्ष लगा कर यह समझौता करवाया था। इजराइल को डर है कि ईरानी बम का प्रयोग अगर होगा तो इजराइल के खिलाफ ही होगा। ट्रंप यदि इस परमाणु-समझौते को भंग करना चाहेंगे तो यूरोपीय देश उनका साथ शायद ही दें। यदि ट्रंप ने जिद कर ली तो सारे पश्चिम एशिया के शिया उनके खिलाफ हो जाएंगे। अमेरिका को ईरान के अलावा लेबनान, इराक, सीरिया, जोर्डन, कुवैत आदि में फैली शिया ताकतों से जूझना होगा। इसके अलावा सीरिया के कट्टरपंथी सुन्नियों से उसकी लड़ाई कमजोर पड़ जाएगी।